google/wiki40b huggingface dataset:
Avdeling for lærerutdanning og internasjonale studier

Avdeling for lærerutdanning og internasjonale studier (LUI) er en av de største avdelingene ved Høgskolen i Oslo. «Avdeling for lærerutdanning og internasjonale studier skal utdanne førskolelærere og lærere med aktuell og livslang kompetanse, og vi skal være ledende i landet på å tilby utdanning innen internasjonale og flerkulturelle studier», heter det i avdelingens virksomhetsidé. Avdelingen er et resultat av en omorganiseringsprosess hvor den tidligere Avdeling for lærerutdanning ble slått sammen med Senter for flerkulturelt og internasjonalt arbeid (SEFIA) fra 1. august 2007.
LUI har høsten 2008 ca. 3500 studenter på helårsbasis innenfor allmennlærerutdanning, førskolelærerutdanning, bachelorutdanning i idrett, friluftsliv og helse, utviklingsstudier, faglærerutdanning for tospråklige lærere og andre studier på bachelornivå.
Avdelingen tilbyr også masterstudier i barnehagepedagogikk, i grunnskoledidaktikk og i flerkulturell og internasjonal utdanning.
I tillegg deltar flere tusen lærere i ulike etterutdanningstiltak, konferanser o. l. som avdelingen arrangerer.
Avdelingen har høsten 2008 om lag 230 ansatte.

Ledelse

Virksomheten styres av et avdelingsstyre som for tiden (2008) ledes av Lars Monsen (professor ved Høgskolen i Lillehammer). Dekan for perioden 2008-2011 er Knut Patrick Hanevik. Avdelingsdirektør er Cecilie Wilberg (fra 2010).
Fylkesvei 6034

Fylkesveg 6034 går mellom Huse og Myklebust i Sandøy kommune. Veien er 5,6 km lang.
Frem til 2019 hadde veien betegnelsen Fv210.
30. april

Navnedag

Gina, Gitte
Genetisk drift

Genetisk drift er den effekt som tilfeldige forandringer har på evolusjon. I en art, eller ved kryssavling mellom ulike arter, er det vanligvis en stor andel genetisk variasjon. Gendrift er en variasjon i form av ulike alleler (genvarianter) ved mange genetiske posisjoner på kromosomene. Endringer i allelfraksjonen skjer hovedsakelig ved naturlig utvalg, det vil si ved forskjellig overlevelse og bidrag til neste generasjon. Hvis derimot en populasjon blir mindre er det en tendens for hver generasjon å bli mer ens med mindre mangfold i allelene. Det er en effekt som tilsvarer innavl: den fører til genetisk ensartethet.
Genetisk drift er en av delmekanismene i evolusjonen som viser til den tilfeldige endringen av genforrådet til en populasjon. Gendrift er en evolusjonsfaktor som blant annet kan føre til at enkelte populasjoner får ulike arveegenskaper over tid. I tillegg til det naturlige utvalget kan genetisk drift være en stokastisk prosess og skjer på grunn av de tilfeldigheter som eksisterer i de enkelte individer i en populasjon som lykkes best i å overleve og reprodusere seg. Genetisk drift er altså en prosess som er uavhengig om genene til individet gir fordeler eller ulemper for organismen. Akkurat som naturlig utvalg er gendrift en prosess som påvirker frekvensen til allelene (genvariantene). En populasjons allelfrekvens er fraksjonen av genkopiene som deler en særskilt form. Endringer som skjer grunnet genetisk drift er ikke drevet av faktorer i miljøet eller grunnet tilpasning, og kan være nyttige, nøytrale eller ugunstige for reproduktiv suksess.
Effekten av genetisk drift er større i små populasjoner, og mindre i store populasjoner. Det er til dels stor diskusjon blant forskere om den relative viktigheten av gendrift sammenlignet med naturlig utvalg. Eksempelvis hevdet den engelske biologen Ronald Fisher det syn at gendrift spilte hovedsakelig en mindre rolle i evolusjonen, og dette forble det dominerende oppfatning i flere tiår. I 1968 åpnet den japanske biologen Motoo Kimura debatten på nytt med sin nøytrale teori om molekylær evolusjon som hevdet at de fleste endringer i genetisk materiale hadde sin årsak i genetisk drift.
Minoru Kobayashi

Karriere

Minoru Kobayashi startet sin profesjonelle karriere i FC Tokyo i 1999.
Mount Dryfoose

Mount Dryfoose er et ryggaktig fjell om lag 4 km langt, med fjelltopper på over 1 600 moh. 6 km nordøst for Mount Daniel tvers over ryggen på den sørlige delen av Lillie Range. Det ble oppdaget av den amerikanske gruppen som krysset Rossbarrieren (1957–58) under A.P. Crary og oppkalt etter løytnant Earl D. Dryfoose jr., U.S. Navy Reserve, en pilot i U.S. Navy-skvadron VX-6 i løpet av Operation Deep Freeze.
Johannes Lupi

Biografi

Lupis fødested er ukjent, men han var korgutt i Cambrai, hvor han også bodde det meste av sitt liv. I 1522 til 1526 studerte han i Leuven og ble i 1527 kormester i Cambrai-katedralen, en stilling som i tillegg til undervisningsplikten vanligvis også medførte plikt til å skaffe korguttene kost og losji. Han ble gjentatt ganger oppsagt og tatt til nåde igjen. Oppsigelsesgrunnen var vanligvis slett disiplin, men også slett bokholderi.
Johannes Lupi led av en ukjent kronisk lidelse som i økende grad plaget ham i 1530-årene og han måtte som følge av denne forlate sin stilling i 1535; sykdommen førte senere også til hans tidlige død.

Stil og innflytelse

All musikk vi kjenner etter ham er a cappella vokalmusikk. Bare to messer er kjent, men han skrev en rekke motetter og chansons. Motettene ble samlet og trykket i 1542 av Pierre Attaingnant. Johannes Lupi tonesatte bl.a. Erasmus' nekrolog over komponisten Johannes Ockeghem.
Stilmessig er Lupis musikk beslektet med Nicolas Gomberts og utviser typiske tendenser for generasjonen etter Josquin: en tett polyfon sats og en forkjærlighet for polyfone imitasjoner. Lupi var imidlertid særlig opptatt av teksten og var i stand til å lage forståelig musikk i åttestemmig kontrapunkt. Hans chansons kjennetegnes av en vid tematisk spennvidde fra det seriøse til det slibrige.

Andre musikere med lignende navn

Lupi bli noen ganger forvekslet med andre musikere i det sekstende århundre. Johannes Lupi var navnet på to andre ukjente personer på denne tiden, men ingen av dem var komponister. En var aktiv i Nivelles, en annen i Antwerpen, begge i den første halvpart av århundret. I tillegg fantes en musiker ved navn Lupus, ofte vist til av samtidige musikkvitere som «den italienske Lupus». Hans verk er overlevert i Medici Codex. En annen komponist ved navn Lupus Hellinck, kan ha vært den italienske Lupus. Endelig fantes en hel familie av musikere som het Lupo. Av denne familien var bare Ambrose Lupi fra Milano aktiv i det sekstende århundret. Atter en annen Lupi, Didier Lupo Second, arbeidet i Lyon midtveis i århundret.
Myrlandsfjorden

Myrlandsfjorden er en fjordarm av Hadselfjorden på nordsiden av Austvågøy. Fjorden har innløp mellom Myrlandsøya i vest og Nesodden i øst og strekker seg 1,3 kilometer sørover til grenden Myrland.
Gården Myrland ligger på østsiden. Europavei 10 går langs den indre delen av fjorden.
Grunnkretser i Kvitsøy kommune

Grunnkretser i Kvitsøy kommune er delområder og grunnkretser som seksjonerer Kvitsøy kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Aspidimorphini

Utseende

Middelsstore, brede, gjerne brokete fargede bladbiller. Kroppen er dekket av pronotum og dekkvinger som danner et skjold, dette er hvelvet og ikke så flatt som hos mange andre skjoldbiller. Hodet er lite, antennene tynne og rundt halvparten så lange som kroppen, som er oval. Pronotum er noe rundet, beina forholdsvis korte.

Levevis

Både larver og voksne lever på planter og eter fra dem. Denne gruppen lever for det meste på bananplanter, bambus og planter i ingefærfamilien.

Utbredelse

Gruppen er utbredt i Afrika og Asia.
Christian Thaulow

Liv og virke

Han ble født i Thaulowgården i Ravnkloa som sønn av Hans Henrik Thaulow og Ulrikke Eleonore Steffens Jenssen. Morfaren var brukseier og ordfører i Strinda Lauritz Dorenfeldt Jenssen, og morbroren var brukseier Lauritz Jenssen. Selv var han oppkalt etter sin farfar med samme navn, som grunnla grossistfirmaet Chr. Thaulow & Søn i 1831. Firmaet var på Christian Thaulow den yngres tid det ledende nordenfjells innen jern, stål og andre metaller, bygningsartikler og jernvarer. Da faren døde i 1889, ble firmaet drevet for regning av moren, men under bestyrelse av Christian Thaulow. Han ble firmaets eneeier da moren døde i 1898, og ledet det frem til sin død.
Han tok artium ved reallinjen ved Trondhjems katedralskole i 1883 og hospiterte ved Trondhjems Tekniske Læreanstalt, ettersom han fattet sterk interesse for naturvitenskap, især zoologi, men begynte senere å studere medisin. Etter råd fra en slektning som var stipendiat i jus, byttet han studium, og tok juridisk embedseksamen i 1887.
Han påtok seg en rekke offentlige og private verv, så som formann i Trondhjems Handelsstands Forening i 1898, 1903–1904 og 1909–1912, medlem av børs- og handelskomiteen ved Trondhjems Børs, styreformann ved Trondhjems Handelsgymnasium, medlem av representantskapet i Norges Bank og styremedlem i Trondhjems Historiske Forening fra starten i 1897. Han sørget for å utgi farfarens store personalhistoriske verk med rundt 1 300 biografier fra Trondhjem på 1700- og 1800-tallet.
Thaulow var medlem av Trondhjem bystyre fra 1897 til 1922 og byens ordfører fra 1905 til 1907. Varaordførere var advokat Odd Klingenberg og banksjef Knut Julius Sønderaal. Thaulow var varamann til Stortinget fra kjøpstedene Trondhjem og Levanger, og møtte i 1906 for avdøde Otto Christian Hiorth.
Han giftet seg i 1890 med Julie Augusta Wefring, datter av sogneprest i Vår Frue kirke Mads Iver Wefring og Hilda Grimelund, og søster av sykehusdirektør, stortingsmann og statsråd Karl Wilhelm Wefring. De fikk seks barn. Deres eneste sønn, som også het Christian Thaulow, overtok ledelsen i firmaet etter at faren døde etter en tids sykeleie i 1930.

Utmerkelser

Etter kong Haakon VII og dronning Mauds kroning i Nidarosdomen i 1906 ble ordfører Thaulow utnevnt til ridder av 1. klasse av St. Olavs Orden «for allmennyttig virksomhet» og tildelt Kroningsmedaljen 1906 av 1. klasse. Thaulow ble også ridder av 2. klasse av den prøyssiske Kroneordenen dette året.
Julefergå

Handling

Handlingen foregikk på Sunnmøre om bord på fergen MF «Svelå» (navnet refererer til det tradisjonelle salget av sveler i kafeteriaer på fergene langs Nordvestlandet) og i vraket av skuta «El Mañanas» på havbunnen under fergeleia. Om bord på vraket bodde det tre cubanere som overlevde forliset i en luftlomme i skroget. De hadde med seg den største gullskatten som noen gang har vært på Mørekysten, foruten 2000 julestjerner og en mengde messinginstrumenter. En skummel type steg om bord i fergen i håp om å finne skatten som ble voktet av et spøkelse.
Det var et sterkt element av humor i dialog og handling. Mye grenset til det absurde, for eksempel at noen skulle overleve i et skipsvrak i flere tiår, at skipet skulle til en musikk- og møbelfestival i Sykkylven og de merkelige rutinene og påfunnene til besetningen på ferga.

Innspillingssteder

Interiørscenene om bord i fergen MF «Svelå» ble innspilt i salong og bysse om bord på Rogaland Trafikkselskaps ferge MF «Vollsøy» ved kai i Bergen, mens de få eksteriørscenene viser Møre og Romsdal Fylkesbåtars ferge MF «Edøy».
Nationalrat (Sveits)

Organisasjon

I plenumssalen er medlemmene organisert i grupper (fraksjoner), og hvert medlem har en fast plass. Medlemmene eller likesinnede partier danner fraksjoner (grupper) i Nationalrat. Nasjonalrat møtes vanligvis ti fire ordinære sesjoner samtidig med Ständerat, hver på 3 uker, vår, sommer, høst og vinter. I tillegg har Nationalrat en egen, kort sesjon på våren.

Kompetanse

Nationalrat og Ständerat er likestilte i såvel lovgivnings- som budsjettspørsmål. Alle saker blir behandlet av begge rådene. En beslutning er bare gyldig dersom det oppnås enighet mellom de to kamrene. Befolkningen kan gjennom underskrifter kreve at kamrenes enighet om en lov fremlegges til folkeavstemning.
Pudsja

Pudsja, eller puja, er et hinduistisk ritual som hinduene og mange buddhister utfører i hjemmene sine. Det er en slags ofring som vanligvis gjennomføres tidlig om morgenen. Mange hus har et eget rom eller et hjørne i et rom som brukes spesielt under pudsja, og der er det gudestatuer eller gudebilder. Når pudsja skal utføres, må kvinnen først dusje og ta på seg rene klær. Familiemedlemmene vasker seg og tar av seg skoene. De ber sittende mot et gudebilde, som smøres inn med olje. Gudene tar på en måte del i ritualet som gjester og bor i gudebildene. Derfor gir de gudebildene offergaver i form av blant annet blomster, frukt og røkelse. Denne hinduistiske skikken er mest utpreget i India.
Hevnens time

Handling

Michael Rogan er alliert spion i Frankrike under andre verdenskrig. I sluttfasen av krigen blir både han, hans gravide kone og flere av hans medarbeider fanget under et tysk raid. Han tvinges til høre på opptak tyskerne har gjort mens de torturerer og dreper hans kone og medarbeidere. Rogan blir deretter skutt i hode etterlatt for å dø, men reddes av amerikansk tropper. Han sverger hevn og tre år etter krigens slutt starter han med å oppspore og drepe de skyldige. Totalt syv personer står på hans liste. Han får bistand fra CIA, men de synes samtidig å ha sin egen agenda.

Om filmen

Filmen ble innspilt i 1979, men ble ikke utgitt før 1982.
Rex Harrison hadde sin siste filmrolle, mens norske Linn Stokke hadde sin filmdebut.
Achar (Uruguay)

Transport

Ruta 43 forbinder Achar med San Gregorio de Polanco og Blanquillo i Durazno-departementet.
Mérida III kraftverk

Mérida III kraftverk er et kombinert oljekraftverk og gasskraftverk i byen Mérida på Yucatán i det østlige Mexico. Det har en installert produksjonskapasitet på 480 MW, fordelt på 2+1 turbiner i ett anlegg. Anlegget ble påbegynt omkring 1995, og stod ferdig i 2000. Brenselkilden er naturgass og olje. Dette er et av landets største kraftverk målt etter installert effekt.
Nær anlegget ligger det litt eldre og mindre Mérida II kraftverk på 168 MW. Det har 2 turbiner og er et gasskraftverk ble ferdigbygget i desember 1981.
Bowinbreen

Bowinbreen er en sidebre som er om lag 10 kilometer lang og som flyter nordøstover mellom Sullivan Ridge og Fulgham Ridge og ut i Ramseybreen i Ross Dependency, New Zealands kravområde i Antarktis. Den ble navngitt av Advisory Committee on Antarctic Names etter kommissæren C.F. Bowin i U.S. Navy under Operasjon Deepfreeze i 1965 og 1966.
Skal vi danse (sesong 14)

Den 14. sesongen av Skal vi danse hadde premiere 1. september 2018 og ble avsluttet 17. november 2018. Dommerpanelet for denne sesongen bestod av Trine Dehli Cleve, Egor Filipenko, Merete Lingjærde og Tore Petterson. Programledere var Katrine Moholt og Anders Hoff.
Frank Løke ble diskvalifisert av produksjonen etter at han i tredje runde opptrådte i boratkostyme uten å ha fått tillatelse til det. Aune Sand, som røk ut i samme program, overtok plassen til Løke.
Maidan TV

Maidan TV, forkortet MTV, (tatarisk: Məidan, russisk: Майдан ТВ eller Татарский музыкальный телеканал Майдан, «den tatariske musikkanalen Maidan») er en privateid russisk-tatarisk kabel- og satellitt-TV-kanal med tilhold i Kazan i Tatarstan.
TV-kanalen kringkaster sine sendinger i hele Russland og Tatarstan, og er landets første som er dedikert til tatarisk musikk, språk og kultur. Maidan TV produserer og sender musikk, teaterproduksjoner og dekker relevante hendelser på tatarisk, russisk og andre tyrkiske språk.
Frognøya

Frognøya er ei øy i Tyrifjorden, i Hole kommune, Buskerud. Øya er på ca. 0,6 km², og har vært bebodd gjennom lange tider. Den ligger rett utenfor Bønsnes på Røyse og det er et mindre gårdsbruk på øya.
Det første man kjenner til om øya stammer fra Håkon Håkonssons saga og er fra vinteren 1221/1222, da opprørsflokken Ribbungene tok tilhold der. Den unge ribbunglederen Sigurd Ribbung (1204–1226) tok gisler blant bøndene og slo seg ned på øya, etter å ha tapt et mindre slag mot bønder og birkebeinere inne på Leinestranda på Røyse. Han skal ha fortsatt sine røvertokter til han døde i Oslo.
Saftkokaradn

Saftkokaradn (saftkokerne) er navnet til supporterklubben til Sogndal Fotball. Navnet er hentet fra Sogndals over ett hundre år gamle hjørnestensbedrift, saft- og syltetøyprodusenten Lerum AS.
Uruguays flagg

Uruguays flagg (på spansk: Bandera de Uruguay) består av ni striper, fire blå og fem hvite, og en gul sol med øyne, nese og munn på hvit bunn i det venstre hjørnet. Flagget ble offisielt godkjent 16. desember 1828, og er tegna av Joaquín Suárez. Flagget har hentet inspirasjon fra Argentinas og USAs flagg, og stripene representerer landets ni opprinnelige departementer.
Flagget hadde opprinnelig sytten striper, men antallet ble redusert til ni i 1830, og de lyseblå stripene ble mørkere. Mens flagget hadde sytten striper, var det det ni hvite stripene som symboliserte departementene. I perioden fra landet erklærte seg uavhengig av Keiserdømmet Brasil i 1825 til det ble anerkjent som offisiell stat i 1828, hadde det et helt annerledes flagg, en trikolor med en blå, en hvit og en rød vannrett stripe.
Fort de Brégançon

Fort de Brégançon er en embedsbolig for den franske presidenten. Den ligger på en øy i Middelhavet, i kommunen Bormes-les-Mimosas i departementet Var. Øya er en 35 meter høy klippe, som er forbundet med fastlandet ved en demning.

Bruk

Stedet brukes blant annet som feriested for den franske presidenten.
Fylkesvei 6438

Fylkesvei 6438 (Fv6438) i Trøndelag går mellom Svanem og Hellandsjøen i Hemne kommune. Veien er 2,0 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 315 (Sør-Trøndelag).
Roberto Firmino

Landslaget

Den 12. november 2014 debuterte han for den brasilianske landslaget i en treningskamp der de vant 4-0 over Tyrkia. Han ble byttet inn for en annen debutant, Luiz Adriano, da det gjenstod 17 minutter av kampen. I mai 2015 ble han inkludert i 23-mannstroppen til Copa América 2015 i Chile.
Han ble tatt ut i Brasils tropp til VM i fotball 2018 i Russland.
Sophie Alour

Biografi

Alour begynte å lære klarinett i en alder av 13 år, på musikkskole i Quimper. Da hun var 19 år begynte hun å spille saksofon, som hun hovedsakelig har lært autodidactict, supplert med kurs på CIM i Paris, og IACP. 
I 2000 var hun med å etablere "Vintage Orchestra", med Fabien Maria, Thomas Savy, Jerry Edwards og Yoann Loustalot (albumet Thad 2005). I 2001 grunnla hun en sekstetten med Stéphane Belmondo og spilte i bandet "Manita" med Jean-Daniel Botta. I et big band, med Christophe Dal Sasso som ga ut albumet Ouverture (med Stéphane og Lionel Belmondo, som  dukket opp på Nocturne) og spilte på Festival i Marciac i 2004 med kvartetten, til Rhoda Scott (som spilte inn Lady Quartet Live-opptak i Sunset i (2009, og på Jazz à Vienne 2010). I samme år spilte hun  på festivalen Jazz à Vienne,var med på et prosjekt med Aldo Romano og spilte i et storband med Wynton Marsalis.
I 2005 ga hun ut sitt første soloalbum Insulaire på Nocturne, hovedsakelig med egne komposisjoner, og med gitarist Hugo Lippi, Emmanuel Bex , Stéphane Belmondo på laget. I Elektro-Big med Benjamin Roy kom DJ Killer og Be Where You Are (2006), med pianist Alexandre Saada. I 2007 fulgte albumet "Uncaged" med pianisten Laurent Coq, gitaristen Sébastien Martel, Yoni Zelnik på kontrabass og Karl Jannuska på trommer. I 2010 lanserte hun sitt trioalbum, Opus 3 , 2012 kvintettalbum La géographie des rêves (med Stéphan Caracci vibrafon, Yoann Loustalot trompet og flugel horn, Alour på bassklarinett, klarinett og tenor saksofon, Nicolas Moreaux og Frédéric Pasqua trommer). I 2011 spilte hun på  albumet Prétextes av Christophe Dal Sasso. 2014 kom albumet Shaker med organisten Frederic Nardin og trommeslageren Frédéric Pasqua.
I 2007 ble hun tildelt den franske Django d’Or talentprisen.
Frank Aleksandersen

Albumutgivelser

Aleksandersen var med på Vanessa-albumet City Lips som kom i 1975. Første soloalbumet som sanger var Tilbake til meg selv, og var et pop-album. Albumet kom i 1979, med påfølgende nytt album 2 år senere, Krampe. Tredje album, Frank, kom i 1982, og musikken gikk nå i mer retning av av rock. Han turnerte på den tiden under navnet Frank Aleksandersen Band. På albumet Vi e som vi e, innspilt i Trondheim i 1985, fikk han hjelp av bl.a. Åge Aleksandersen, Marius Müller og Jonas Fjeld. I 1991 kom platen Rundt i ring, og han sang nå på bokmål og østlandsdialekt istedenfor på trøndersk. Dette albumet var også mer pop-fokusert enn de tidligere. I 1995 kom albumet Det æ har å gi. I 2005 spilte han inn nytt album, Uhørt, i Fagerborg Studio i Oslo.
Grunnkretser i Søgne kommune

Grunnkretser i Søgne kommune er delområder og grunnkretser som seksjonerer Søgne kommune, Vest-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Vorticisme

Vorticisme (ca. 1913–1915) var en kortlivet modernistisk retning innenfor poesi og billedkunst. Den hadde sitt utspring i kretser omkring det London-baserte litterære magasinet BLAST, og avviste tradisjonelle uttrykk, slik som f.eks landskaps- og aktmaleri. I stedet fremhevet man en geometrisk orientert, mer abstrakt stil som ikke er ulik kubismen. Retningen knytter seg også til futurismen, som oppsto omtrent samtidig.
Til tross for sin kortlivethet har vorticismen utøvd betydelig innflytelse på samtidskunsten. Forfatteren Ezra Pound ga navn til bevegelsen.
Fylkesvei 2372

Fylkesvei 2372 går mellom Fiskevoll og Lier i Vestre Toten kommune. Veien er 3,5 km lang.
Frem til 2019 hadde veien betegnelsen Fv112.
Colosseum (TV-program)

Mottakelse og seertall

Programmet ble dårlig mottatt av Aftenpostens anmelder som beskrev det som kjedelig, rotete og lite engasjerende. VGs anmelder gikk enda lenger og beskrev det som noe av det dummeste han hadde sett på norsk TV.
Seermessig hadde programmet en brukbar start, men endte dårlig. Drøyt 180 000 så programmet i begynnelsen, deretter falt seertallet og ble liggende på mellom 115 000 og 140 000. Etter en måneds tid krøp seertallet til under 100 000 og hadde et notert bunnivå på 66 000.
Sinnerdamshytta

Sinnerdamshytta er ei turisthytte som ligger ved Sinnerdammen på Krokskogen i Ringerike kommune, tett på kommunegrensa mellom Ringerike (Buskerud) og Jevnaker (Oppland). Hytta tilhører Oslo og Omegn Turistforening.
Sinnerdamshytta er opprinnelig ei jakthytte i laft fra 1898. Den ligger tett ved grensen til Spålen-Katnosa naturreservat, et turterreng som preges av av urskog.
Millerettider

Bygning og levevis

Alle millerettidene var relativt like av bygning. Millerretta, den best kjente slekten, var omkring 60 cm lang. Den var lettbygget med lang hale og en serie små, skarpe tenner i kjeven. Trolig levde den av insekter og smådyr i ørkeonområdene på det sørlige Pangea. Av utseende har de liknet en stor firfisle, og har trolig hatt et tilsvarende levevis. Ni slekter er beskrevet, men mange baserer seg på meget fragmentarisk materiale. Hvor mange slekter og arter det egentlig har dreid seg om er ukjent.
Hodeskallen var trekantet og ganske dyp. Skalletaket var av anapsid type uten sideåpninger hos de fleste, men hos enkelet former finnes det en åpning bak hvert øye lavt i skallen, slik som synapsidene. De hadde alle en velutviklet åpning for pinealøye over hjernekassen. En innbuktning bakerst på hodeskallen antyder at mllerettidene hadde en ytre trommehinne på samme måte som moderne firfisler, men med et stort og tungt stigbøyle-ben. Trolig hørte ikke millerettider like godt som moderne firfisler og skilpadder.
Millerettidene døde sannsynligvis ut mot slutten av perm, kanskje på grunn av konkurranse fra de tidlige skjellkrypdyrene og broøglene.

Systematisk plassering

Millerettidene regnes ofte som en av de mest basale urreptilene . De har gjennom tidene vært plassert som primitive skjellkrypdyr og primitive synapsider takket være åpningene bak øynene hos enkelte arter. Nyere studier viser at denne åpningen er en egen utvikling hos millerettidene, et tilfelle av parallell evolusjon hos to ellers ubeslektede grupper.
Millerettidene viser en meget enkel og lite modifisert bygning, og mange regner den som den eldste sidegreina på urreptilenes (og derved alle landdyrs stamtre. Om så er tilfelle, må det har eksistert millerettider helt tilbake til midre karbon, uten at man kjenner til noen funn. Uansett om de er den eldste sidegreine aller ikke, viser de en meget konservativ anatomi som i det alt vesentlige likner på den vi finner hos de første krypdyrene, som levde 70 millioner år før.